РЕПУБЛИКА СРБИЈА

НАРОДНА СКУПШТИНА

Одбор за дијаспору и Србе у региону

09 Број:06-2/22-13

24. јануар 2013. године

Б е о г р а д

З А П И С Н И К

са Осме седнице Одбора за дијаспору и Србе у региону

У уторак, 22. јануара 2013. године, у просторијама Дома Народне скупштине, у сали 3. са почетком у 10,30 часова, одржана је Осма седница Одбора за дијаспору и Србе у региону.

Седници Одбора присуствовало је девет народних посланика, чланова и заменика чланова Одбора: Александар Чотрић, председник; Јанко Веселиновић, члан, Миодраг Стојковић, члан; Весна Степић, заменик члана; др Дијана Вукомановић, члан, ; Петар Петковић, члан; Сања Јефић Бранковић, члан; Ана Новковић, члан; Милорад Стошић, члан.

Оправдано одсутни: проф др Марко Атлагић, члан; Душица Николић, члан; Александра Ђуровић, члан; Миодраг Линта, члан и Милан Лапчевић, члан.

Седници нису присуствовали: Сања Чековић, члан и Невена Стојановић, члан.

Седницом је председавао председник Одбора за дијаспору и Србе у региону Александар Чотрић, који је на почетку седнице констатовао кворум и на његов предлог једногласно је усвојен следећи:

**Д н е в н и р е д**

- Усвајање записника са Седме седнице Одбора за дијаспору и Србе у региону

1.Одређивање члана Одбора који ће учествовати у раду међуресорне радне групе за израду Нацрта закона о изменама и допунама Закона о дијаспори и Србима у региону

2. Одлука о одржавању јавног слушања

3. Информација о посети председника Одбора Александра Чотрића и члана Одбора Александре Ђуровић СР Немачкој од 14.-17. децембра 2012. године

4.Разно

Поводом прве тачке дневног реда за члана Међуресорне радне групе за израду Нацрта закона о изменама и допунама Закона о дијаспори и Србима у региону изабран је Александар Чотрић, председник Одбора.

Поводом друге тачке дневног реда у складу са чл. 83. и 84. Пословника Народне скупштине донета је једногласна Одлука да се 14. фебруара 2013. године одржи јавно слушање на тему: „Политичка и друга права Срба у региону“. Јавно слушање ће се одржати у Малој сали Дома Народне скупштине, Трг Николе Пашића 13. са почетком у 12,00 часова. Поред чланова Одбора за дијаспору и Србе у региону, на јавно слушање се позивају председници посланичких група, председник и чланови Одбора за спољне послове, Одбора за образовање, науку, технолошки развој и информатичко друштво, Одбора за културу и информисање, Одбора за људска и мањинска права и равноправност полова и други заинтересовани народни посланици. На јавно слушање се позивају да узму учешће: председник Народне скупштине (у случају његове спречености потпредседник Народне скупштине), директор и представници Канцеларије за сарадњу са дијаспором и Србима у региону Владе Републике Србије, надлежни министри, односно представници који они одреде, првенствено због теме из следећих министарстава: Министарства за спољне послове, Министарства за унутрашње послове, Министарства за просвету, науку и технолошки развој и Министарства културе и информисања, а чији су министри чланови Савета за Србе у региону у складу са Законом о дијаспори и Србима у региону, због чега се овом приликом позива и представник Кабинета председника Републике Србије; затим истакнути представници Срба у региону; амбасадори тих земаља региона у Србији, представници невладиног сектора, који се баве овом темом; експерти из области везане за тему и представници међународних организација у Србији.

Поводом треће тачке дневног реда, а имајући у виду да је Извештај о путу достављен благовремено свим члановима на упознавање, приступило се гласању и једногласно усвојена информација везана за ову тачку дневног реда.

Под тачком разно председник Одбора Александар Чотрић је обавестио чланове Одбора да ће секретар Одбора Весна Матић Вукашиновић као придружени члан учествовати у раду међуресорне радне групе за израду Нацрта закона о изменама и допунама Закона о дијаспори и Србима у региону.

Записник са седме седнице Одбора је једногласно усвојен.

Седница је почела у 10,30, а завршила у 11,00 часова.

СЕКРЕТАР ПРЕДСЕДНИК

-------------------------------------- ----------------------------------

Весна Матић Вукашиновић Александар Чотрић